Open Office Volos

«Συζητώντας και βιώνοντας τη φροντίδα»
2023-03-29 18:00 - 20:00 (Europe/Athens) | Open Office Volos, Κ. Καρτάλη 64 (2ος όροφος), Βόλος, Μαγνησία, 382 21
ΠΑΓΚΟΣΜΙΑ ΗΜΕΡΑ ΦΡΟΝΤΙΣΤΗ 2023
ΕΛΛΗΝΙΚΗ ΕΤΑΙΡΕΙΑ ΝΟΣΟΥ ΑΛΤΣΧΑΙΜΕΡ ΚΑΙ ΣΥΓΓΕΝΩΝ ΔΙΑΤΑΡΑΧΩΝ ΒΟΛΟΥ

Κάθε Μάρτιο οι Εταιρείες Alzheimer της Ελλάδος τιμούν και αφιερώνουν συμβολικά την Ημέρα Φροντιστή, στους ανθρώπους που στέκονται και συμπαραστέκονται στα άτομα με άνοια. Η Παγκόσμια Ημέρα φροντιστή έχει στόχο να ευαισθητοποιήσει, να ενημερώσει, αλλά και να δώσει βήμα έκφρασης στους περιθάλποντες των ασθενών. Ο καθημερινός τους αγώνας είναι αδιάκοπος, έχει ένα δυσβάχτο φορτίο, αλλά και επισφραγίζει το δεσμό και την φροντίδα των αγαπημένων τους προσώπων που νοσούν.
Με αφορμή την παραπάνω Παγκόσμια Ημέρα η Ελληνική εταιρεία Νόσου Αλτσχάιμερ και Συναφών διαταραχών Βόλου, πάντα πιστή και διαθέσιμη στο να αφουγκράζεται και όσο μπορεί να καλύπτει τις ανάγκες των φροντιστών σας προσκαλεί σε μια βιωματική συνάντηση για φροντιστές ασθενών με άνοια, όπου το συντονισμό θα έχουν επαγγελματίες υγείας της δομής.
ΤΕΤΑΡΤΗ 29/3/2023
ώρα 18.00 μ.μ.
«Συζητώντας και βιώνοντας τη φροντίδα»

Ο στόχος της παραπάνω δράσης, είναι οι συμμετέχοντες να εκφράσουν τα βιώματα, τις σκέψεις και τα συναισθήματα τους για την φροντίδα των αγαπημένων τους, να ενδυναμωθούν συναισθηματικά και να μοιραστούν εμπειρίες. Η δράση απευθύνεται σε περιορισμένο αριθμό ατόμων, συγγενείς ή/και φροντιστές (άμεσοι ή έμμεσοι) ατόμων με άνοια και η συμμετοχή είναι δωρεάν.
Για δηλώσεις συμμετοχής μπορείτε να επικοινωνείτε στα τηλ. 2421031227 (θα τηρηθεί σειρά προτεραιότητας).

Χώρος Διεξαγωγής:
“Open Office by IMC” Κ.Καρτάλη 62-68 (2ος όροφος) με Ερμού, 38221 Βόλος
+30 24210 23099 +30 6974325528 / +30 6936 831784
openofficevolos@gmail.com www.openofficevolos.gr

"Δημιουργώ τον ιδανικό χώρο εργασίας εφαρμόζοντας τις αρχές της Ψυχολογίας του Χώρου"
2023-04-01 10:30 - 14:00 | Open Office Volos, Κ. Καρτάλη 64 (2ος όροφος), Βόλος, Μαγνησία, 382 21
Μπορεί ο χώρος εργασίας μας να βελτιώσει την απόδοσή μας, κάνοντάς μας πιο δημιουργικούς και παραγωγικούς;
Είναι δυνατόν να μας βοηθήσει να συγκεντρωθούμε ευκολότερα και να χαλαρώσουμε από το καθημερινό άγχος;
Τα ευρήματα εκατοντάδων ερευνών στον τομέα της Ψυχολογίας του Χώρου αποδεικνύουν πως αυτό είναι εφικτό.
Η δημιουργικότητα, και παραγωγικότητα των εργαζομένων, η ευχάριστη διάθεση και η μείωση του άγχους, το κλίμα καλής συνεργασίας, ενισχύονται σε μεγάλο βαθμό με τον κατάλληλο σχεδιασμό του χώρου εργασίας.
Το σεμινάριο απευθύνεται:
1. Σε οποιονδήποτε εργάζεται σε ιδιωτικό γραφείο, επιχείρηση ή οργανισμό, ακόμη και από το σπίτι του.
2. Σε επαγγελματίες του χώρου: αρχιτέκτονες και μηχανικούς, διακοσμητές και interior designers, εμπόρους ή μεσίτες, που ενδιαφέρονται ν’ αποκτήσουν ειδικές γνώσεις και να βοηθήσουν τους πελάτες τους.
3. Σε καθηγητές και εκπαιδευτές στον τομέα της αρχιτεκτονικής, της διακόσμησης και του design γενικότερα.

Μερικά από τα ερωτήματα στα οποία θα απαντήσουμε:
-Ποια χρώματα και υλικά μας ξεκουράζουν, μας βοηθούν να συγκεντρωθούμε και βελτιώνουν τη διάθεση και απόδοση μας;
-Ποια σχήματα και μοτίβα μας καθησυχάζουν και ποια μας αποσυντονίζουν και μας αναστατώνουν;
-Με ποιους τρόπους μπορούμε να αποκαταστήσουμε την απαραίτητη επαφή με τη φύση στο χώρο εργασίας μας;
-Ποιος είναι ο κατάλληλος φωτισμός ανάλογα με την φύση της εργασία μας και
σε ποια θερμοκρασία αποδίδουμε καλύτερα ανάλογα με το φύλο μας;
-Πώς η διαρρύθμιση του χώρου και η διάταξη επίπλων βοηθάει στο κλίμα συνεργασίας και τι ενισχύει τη δημιουργικότητα και επινοητικότητά μας;
-Βοηθά περισσότερο στην απόδοσή μας ένα τακτοποιημένο ή ένα ακατάστατο γραφείο;
-Ποιοι ήχοι και ποιες μυρωδιές βοηθούν να είμαστε περισσότερο παραγωγικοί και δημιουργικοί;
-Home office – τι πρέπει να προσέξουμε αν εργαζόμαστε από το σπίτι;

Πληροφορίες – Συμμετοχές:
Ημερομηνία: Σάββατο 1 Απριλίου 2023
Ώρα έναρξης: 10.30πμ
Τηλ. 2421023099
info@openofficevolos.gr
openofficevolos@gmail.com
Διάρκεια σεμιναρίου: 3 – 4 ώρες
Κόστος σεμιναρίου: 60,00 €
Early bird: 49,00 € (έως 12 Μαρτίου)
Κόστος φοιτητές/σπουδαστές: 49,00€
Δηλώσεις συμμετοχών:
shorturl.at/gsJV2
Το σεμινάριο είναι διαδραστικό.
Οι συμμετέχοντες μπορούν να στείλουν φωτογραφίες του επαγγελματικού τους χώρου.
Τα πραγματικά παραδείγματα θα βοηθήσουν τη συζήτηση, ενώ οι ίδιοι θα αξιοποιήσουν άμεσα τις γνώσεις που θα’ αποκομίσουν.*
*Θα πρέπει να μπορούν εκ των προτέρων να στείλουν μέχρι 4 καθαρές φωτογραφίες (όχι video) του επαγγελματικού τους χώρου, είτε στη φόρμα συμμετοχής είτε σε κάποιο email, ώστε να συμπεριληφθούν στην παρουσίαση.

Η εισηγήτρια
Η Μάνια Μαυρίδου είναι αρχιτέκτων & χρωματική σύμβουλος, ιδιοκτήτρια του αρχιτεκτονικού γραφείου όπου ο σχεδιασμός συναντά την ψυχολογία, DesignMania.
Από το 2011 κάνει ομιλίες και σεμινάρια με θέμα την Ψυχολογία του Χώρου, που μελετά την επίδραση των χώρων που ζούμε κι εργαζόμαστε στη διάθεση και συμπεριφορά μας.
To 2014 δημιούργησε το Design for Happiness, το 1ο ελληνικό blog για την Ψυχολογία του Χώρου και του Χρώματος.
Το 2019 δημιούργησε το Successful Blog, που βοηθά επαγγελματίες του δημιουργικού τομέα ν’ ακολουθήσουν τα όνειρά τους και να επιτύχουν επαγγελματικά.
Άρθρα της έχουν δημοσιευτεί σε κορυφαία αμερικάνικα blogs για freelancers, όπως το Millo και το Freelancers Union.

Workshop: "Ιντερνετικά φύκια με τουριστικές κορδέλες"
2023-11-22 17:00 - 20:00 | Open Office Volos, Κ. Καρτάλη 64 (2ος όροφος), Βόλος, Μαγνησία, 382 21
«Και ανάμεσα στα γαλαζοπράσινα νερά, αναδύεται σαν όραμα το ξενοδοχείο μας, με υπερσύγχρονες ανέσεις, με ανυπέρβλητες υπηρεσίες που φτάνουν την φιλοξενία σε μυθικό επίπεδο…».
Ώπα ! Κυρίες και Κύριοι, κόψτε κάτι !
Προσγειώστε την παρουσίαση της μονάδας σας σε πραγματικές συνθήκες, χωρίς να την υποτιμάτε. «Έλα μωρέ τώρα, σιγά το πράγμα, διαφήμιση κάνω…». Ναι, αλλά τα διαδικτυακά φύκια που μερικές φορές “πουλάμε” στον κυβερνοχώρο και ιδίως στην ιστοσελίδα μας, δεν έρχονται χωρίς κόστος ή τίμημα, ιδίως από έναν πελάτη που αισθάνθηκε πληγωμένος ή και εξαπατημένος. Και εδώ έρχεται η Πολιτεία για να συνετίσει…
Ποια λάθη κάνουμε στην διαδικτυακή μας προβολή ;
Πως θα αποφύγουμε υπερβολές χωρίς να αποδυναμώνουμε την εικόνα της μονάδας μας ;
Τί θα πρέπει να προσέξουμε για να μην μπούμε σε διοικητικούς μπελάδες ;
Αυτά και αλλά πολλά θα εξετάσουμε στο τελειότερο Σεμινάριο όλων των εποχών, γεμάτο Αύρα, Αραχνούφαντη Διάθεση, Αέρινη Μετάδοση Γνώσης…
Υπερφίαλος και ψευδής “φαφλατισμός” ;
Ελάτε να δείτε αν πουλάμε ιντερνετικές κορδέλες…
Έχουμε πολλά και χρήσιμα να πούμε !
Ημερομηνία: Τετάρτη 22 Νοεμβρίου 2023
Ώρα έναρξης: 17:00
Διάρκεια: 3 ώρες
Τοποθεσία: Open Office Volos (Κ.Καρτάλη 64-68, Βόλος)
ΣΥΜΜΕΤΟΧΗ ΔΙΑ ΖΩΣΗΣ & ONLINE
(Για συμμετοχές δια ζώσης απαιτείται ενημέρωση)
Κόστος συμμετοχής: 50,00€
Early bird: 40,00€ (Ισχύει για αγορές έως 5/11/2023)
Πληροφορίες – Συμμετοχές:
Τηλ. 2421023099
info@openofficevolos.gr
openofficevolos@gmail.com
Ο εισηγητής
Ο Νικόλας Σαρούκος γεννήθηκε στο Darwin της Αυστραλίας το 1976. Είναι απόφοιτος Διοίκησης και Οικονομίας στον Τουρισμό με Μεταπτυχιακές Σπουδές (Msc) στην Διοίκηση Υπηρεσιών από το Οικονομικό Πανεπιστήμιο Αθηνών .
Έχει εργαστεί στην Ολυμπιακή Αεροπορία για σχεδόν έντεκα χρόνια (Γραφείο Τύπου και Διεύθυνση Δημοσίων Σχέσεων ΟΑ) ενώ από το 2009 ανήκει στο δυναμικό του Ελληνικού Οργανισμού Τουρισμού / Υπουργείου Τουρισμού. Έχει διατελέσει Προϊστάμενος Διεύθυνσης Τουρισμού Πελοποννήσου από το 2014 έως το 2016, ενώ από το 2017 έως σήμερα είναι Προϊστάμενος Ελέγχου και Τουριστικής Ανάπτυξης Θεσσαλίας για το Υπουργείο Τουρισμού. Έχει εκπονήσει σειρά μελετών και προτάσεων επί ζητημάτων τουριστικής ανάπτυξης της Θεσσαλίας, ενώ έχει συμμετάσχει και συμμετέχει ως εκπαιδευτής τουρισμού, μεταξύ άλλων και σε προγράμματα της Αμερικανικής Γεωργικής Σχολής, σε Εκπαιδευτήρια Επαγγελματικής Κατάρτισης καθώς και σε Ιδιωτικό Κολλέγιο.

ΟΙΚΟΤΕΧΝΙΑ: Πώς θα νομιμοποιήσετε τη διαδικασία παραγωγής προϊόντων στο “χώρο” σας
2023-12-12 18:00 - 21:00
ΟΙΚΟΤΕΧΝΙΑ
Πώς θα νομιμοποιήσετε τη διαδικασία παραγωγής προϊόντων στο “χώρο” σας – επενδυτικές ευκαιρίες μέσω των σχεδίων βελτίωσης
Ένα σεμινάριο που απευθύνεται σε επαγγελματίες αγρότες και κτηνοτρόφους αλλά και σε αυτούς που πρόκειται να ασχοληθούν με τον αγροτικό τομέα, θέλουν να προχωρήσουν σε πρώτη μεταποίηση των προϊόντων τους και να τα προωθήσουν στην αγορά.
Αν σας ενδιαφέρει να παράγετε:
✅ Προϊόντα δημητριακών π.χ. πλιγούρι, μπομπότα
✅ Προϊόντα με παρθένα ελαιόλαδα και διάφορα αρωματικά φυτά, μπαχαρικά κλπ
✅ Προϊόντα διατηρημένα με αλάτι, ξύδι και λάδι πχ Επιτραπέζιες ελιές, τουρσί, σάλτσες
✅ Αρτοσκευάσματα π.χ. παξιμάδια φρυγανιές, αρτίδια, σταφιδόψωμα, κριτσίνια, βουτήματα, λουκουμάδες με μέλι, κουλούρια, λαγάνες, διπυρίτης άρτος (γαλέτα) φύλλο κρούστας, σφολιάτα, πίτες (αλμυρές και γλυκές)
✅ Ζυμαρικά π.χ. τραχανάς, χυλοπίτες, λαζάνια, ξινόχοντρος
✅ Γλυκίσματα π.χ. χαλβάς με σιμιγδάλι, σάμαλι, ραβανί
✅ Προϊόντα φυτικής προέλευσης με ή χωρίς γλυκαντικές ύλες, π.χ. γλυκά κουταλιού, μαρμελάδες, κομπόστες, ζελέ φρούτων, γλυκά αλείμματα και γλυκές πάστες φρούτων και λαχανικών, φρουί γλασέ, πετιμέζι, μουσταλευριά, αμυγδαλωτά, εργολάβους, χαρουπόμελο ,προϊόντα από σουσάμι
✅ Αποξηραμένα προϊόντα φυτικής προέλευσης φρούτα και λαχανικά, ξηροί καρποί, όσπρια, αρωματικά φυτά
✅ Προϊόντα με μέλι που έχουν προστεθεί ξηροί μαστίχα, κρόκος κ.α. τρόφιμα
✅ Γαλακτοκομικά προϊόντα, π.χ. τυρί, βούτυρο, γιαούρτι εφόσον πληρούνται οι προϋποθέσεις που ορίζονται στη με αριθμ.3724/162303/22.12.14 ΚΥΑ (ΦΕΚ 3438 /Β/2014)
✅ Λοιπά τρόφιμα, π.χ. ξύδι, χυμοί φρούτων και λαχανικών
✅ Προϊόντα σαπωνοποιίας από ελαιόλαδο

Στόχος του σεμιναρίου είναι να μάθετε τις διαδικασίες που απαιτούνται μέχρι τη νομιμοποίηση μιας μονάδας οικοτεχνίας αλλά και να «ακούσετε» από παραγωγούς τέτοιων προϊόντων τις εμπειρίες τους σχετικά με την παραγωγή και πώλησή τους.
Επίσης στο σεμινάριο θα γίνει αναφορά στα επενδυτικά σχέδια βελτίωσης και τις ευκαιρίες που μπορεί να δημιουργηθούν μέσω αυτών για τους αγρότες και κτηνοτρόφους οικοτέχνες.
Το σεμινάριο επιμελείται η ομάδα της εταιρείας InfoAgro (https://www.infoagro.gr).

ΠΛΗΡΟΦΟΡΙΕΣ
ΗΜΕΡΟΜΗΝΙΑ: 12 Δεκεμβρίου 2023
ΩΡΑ ΕΝΑΡΞΗΣ: 18:00
ΚΟΣΤΟΣ: 50,00€

Σημείωση: Για την καλύτερη αλληλεπίδραση και παρακολούθηση είναι επιθυμητή η χρήση μικροφώνου και κάμερας και δεν είναι υποχρεωτική.
Μετά το τέλος του σεμιναρίου όλοι οι συμμετέχοντες θα λάβουν το υλικό του σεμιναρίου και βεβαίωση παρακολούθησης.
Πληροφορίες:
email: openofficevolos@gmail.com
τηλ. 2421023099
Στο σεμινάριο θα μιλήσουν οι συνεργάτες της εταιρείας:
ΠΕΤΣΑΝΗ ΔΟΜΝΑ
Γεωπόνος Φυτικής Παραγωγής, MSc Υπεύθυνη τμήματος ΟΣΔΕ στην επιχείρηση Περουλάκης – Κώττα ΟΕ.
Η κα. Πετσάνη Δόμνα σπούδασε Γεωπονίας Φυτικής Παραγωγής και Αγροτικού Περιβάλλοντος στο Πανεπιστημίο Θεσσαλίας και έχει ολοκληρώσει μεταπτυχιακές σπουδές στο αντικείμενο «Αυτοματισμοί στις αρδεύσεις, τις γεωργικές κατασκευές και την εκμηχάνιση της γεωργίας» (MSc). Είναι τακτικό μέλος του Γεωτεχνικού Επιμελητηρίου Ελλάδος και μέλος της Ένωσης Γεωπόνων Μελετητών Ελλάδος – Συμβούλων Επιχειρήσεων. Τα τελευταία 10 χρόνια εργάζεται ως σύμβουλος αγροτικών εκμεταλλεύσεων και επιχειρήσεων, διατηρώντας ατομική εταιρεία με αντικείμενο απασχόλησης τις γεωργικές μελέτες, σχετιζόμενες με κοινοτικά προγράμματα (Επενδυτικά σχέδια βελτίωσης, Νέοι Αγρότες, Βιολογική γεωργία, Μείωση νιτρορύπανσης κ.ά.). Επίσης, έχει υλοποιήσει συστήματα ποιότητας τροφίμων για την απόκτηση των πιστοποιητικών AGRO 2.1 – 2.2 και GlobalGap για την πιστοποίηση προϊόντων που σκοπό έχουν την κάλυψη ποιοτικών προδιαγραφών της εγχώριας αγοράς, αλλά και του εξωτερικού. Συμμετέχει σε πιστοποιημένο φορέα υποβολής δηλώσεων καλλιέργειας (ΟΣΔΕ). Είναι εκπαιδεύτρια προσωπικού επιχειρήσεων τροφίμων (ΕΦΕΤ) και συνεργαζόμενη εκπαιδεύτρια με το ΙΕΚ Δήμητρα.
ΠΕΡΟΥΛΑΚΗΣ ΓΙΑΝΝΗΣ
Γεωπόνος Αγροτικής Οικονομίας, ΜΒΑ // Σύμβουλος Επιχειρήσεων τροφίμων και γεωργίας
Ο κύριος Περουλάκης διατηρεί επιχείρηση με αντικείμενο απασχόλησης, τις γεωργικές μελέτες, σχετιζόμενες με κοινοτικά προγράμματα (Επενδυτικά σχέδια βελτίωσης, Νέοι Αγρότες, Βιολογική γεωργία, Μείωση νιτρορύπανσης και άλλα), έχοντας μεγάλη εμπειρία στην σύνταξη των αιτήσεων ένταξης και υλοποίησης των εν λόγω προγραμμάτων. Επίσης η εταιρεία του ασχολείται με συστήματα ποιότητας στον πρωτογενή και δευτερογενή τομέα επί σειρά ετών. Περισσότερες πληροφορίες για την εταιρεία του μπορείτε να βρείτε εδώ: www.infoagro.gr Έχει υπό την επίβλεψη του συστήματα ποιότητας τροφίμων για την απόκτηση των πιστοποιητικών AGRO 2.1 – 2.2 και GlobalGap. Είναι σύμβουλος συνεταιρισμών και επιχειρήσεων. Έχει απασχοληθεί ως εκπαιδευτής σε διάφορες δομές διδάσκοντας γεωργοοικονομικά μαθήματα (Μάρκετινγκ αγροτικών προϊόντων, Οργάνωση και διαχείριση γεωργικών εκμεταλλεύσεων, κλπ).
